Valepiloodil õnnestus Saksamaal reisilennuki piloodikabiini pääseda(8)
Kaks tõelist pilooti ei märganud ilmselt, et itaallane on petis, kuid Air Dolomiti omanikfirma Lufthansa rõhutas, et mees ei juhtinud lennukit, vaid istus lihtsalt lennu ajal piloodikabiinis, vahendab The Local.
Lufthansa pressiesindaja Christoph Meier ütles Die Weltile, et pole võimalik, et keegi, isegi piloot, saaks Lufthansa lennule ilma piletita, mis tähendab, et mehel võis vabalt olla lennukisse koht kinni pandud.
Itaalia politseil on mehe leidmiseks kulunud aega aprillist kuni eelmise kolmapäevani ja kui ta Torino lennujaamas vahistati, näitas ta oma garaaži, mis oli täis pilootide vormiriietusi. Mehel oli ka hulgaliselt valedokumente.
Meest ootavad süüdistused lennuohutusreeglite rikkumises ja ametliku tiitli kuritarvitamises. Oma Facebooki kontol uhkustas mees, et on saanud Lufthansa piloodiks, kuigi on selleks väga noor.